b'\n_START_ARTICLE_\nZavarovalnica Triglav\n_START_PARAGRAPH_\nZavarovalnica Triglav je najve\xc4\x8dja komercialna zavarovalnica v Sloveniji. Od leta 1990 je preoblikovana v delni\xc5\xa1ko dru\xc5\xbebo.\n_START_SECTION_\nZgodovina\n_START_PARAGRAPH_\nZavarovalnica Triglav je bila ustanovljena 5. julija 1900. Ustanovljena je bila kot Vzajemna zavarovalnica iz Ljubljane in je bila prva slovenska zavarovalnica, ki je bila ustanovljena z doma\xc4\x8dim kapitalom, katerega je prispeval dr. Anton Bonaventura Jegli\xc4\x8d. Zavarovalnica je pri\xc4\x8dela s svojim delom 1. avgusta. Prva polica je bila izdana 12. julija z veljavnostjo 1. avgusta. 16. junija 1945 se je Vzajemna zavarovalnica iz Ljubljane preimenovala v Zavarovalni zavod Slovenije. Konec \xc5\xa1estdesetih let in v za\xc4\x8detku sedemdesetih let prej\xc5\xa1njega stoletja se je ve\xc4\x8d manj\xc5\xa1ih zavarovalnic na podro\xc4\x8dju Slovenije in Hrva\xc5\xa1ke zdru\xc5\xbeilo v dve komercialni zavarovalnici - Zavarovalnica Sava s sede\xc5\xbeem v Ljubljani in zavarovalnica Maribor s sede\xc5\xbeem v Mariboru. Leta 1976 sta se zavarovalnici zdru\xc5\xbeili v Zavarovalno skupnost Triglav. Leta 1990 se je Zavarovalna skupnost Triglav preoblikovala v delni\xc5\xa1ko dru\xc5\xbebo. 12. decembra 1990 je bila ustanovljena Zavarovalnica Triglav d.d.\n_START_SECTION_\nH\xc4\x8derinske dru\xc5\xbebe\n_START_PARAGRAPH_\nTRIGLAV, Zdravstvena zavarovalnica, d.d. Triglav RE, d.d. ...'